## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. június 22-i nyílt üléséről***

Önkormányzati rendelet: 11/2017.(VI.23.)

Határozat: 78-89/2017.(VI.22.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |  |
| --- | --- | --- |
| *Készült*: | Körmend Város Önkormányzata Képviselő-testületének 2017. június 22-i nyílt üléséről | |
| *Jelen vannak:* | Bebes István, Faragó Gábor, Tóth Gábor, Geosics László, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós, Tompa László képviselő-testületi tagok | |
| *Távol van:* | |  |
| *Tanácskozási joggal meghívottak közül jelen van:* | | |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Buti László Tibor Közszolgálati Iroda vezetője  Körmendy-Szalai Mónika a Projekt Iroda vezetője  Horváth István Roma Nemzetiségi Önkormányzat képviselője | |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes, az ülést 14 óra 00 perckor megnyitja.

Bebes István polgármester elmondja, hogy az 5. napirendi pontban szereplő – további egyeztetéseket igénylő - „Döntéshozatal a Körmend, Vasút u. 2. és 3. sz. alatti épületek helyi védelmének megszüntetéséről szóló előterjesztést és a 7. pontban szereplő TOP pályázatok végrehajtása – mivel még számos kérdés merült fel a menedzsment kapcsán, melyekre az ülés napjáig nem kaptak választ - című előterjesztést kéri levenni a napirendről, így a 11. napirendi pontba pedig kéri felvenni a „Pályázat benyújtása hagyományosan megrendezendő települési rendezvényeken a környékhez köthető helyi és/vagy megyei értéktári elemek bemutatására” című előterjesztést.

Bebes István polgármester kéri a módosított napirend elfogadását.

A Képviselő-testület a javaslatot 12 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról.

Előterjesztő: **Bebes** **István** polgármester

1. Helyi közösségi közlekedési támogatásra pályázat

Előterjesztő: **Bebes** **István** polgármester

1. Szociális Szolgáltató és Információs Központ 2016. évi tevékenységéről beszámoló megtárgyalása

Előterjesztő: **Bebes István** polgármester

1. Körmend város új településrendezési eszközeinek elfogadása

Előterjesztő: **Bebes István** polgármester

1. ADA Kft. körmendi beruházása

Előterjesztő: **Bebes István** polgármester

1. GINOP-konzorciumi megállapodás megkötése

Előterjesztő: **Bebes István** polgármester

1. A TOP.2.1.1-16 kódszámú „Barnamezős területek rehabilitációja” című pályázati felhívással kapcsolatos döntések meghozatala

Előterjesztő: **Bebes István** polgármester

1. Pályázat benyújtása közművelődési érdekeltségnövelő támogatásra

Előterjesztő: **Bebes István** polgármester

1. Körmend városi sporttelep centerpályájának világítás kiépítése

Előterjesztő: **Bebes István** polgármester

1. Ingatlanértékesítés lehetőségének megteremtése

Előterjesztő: **Bebes István** polgármester

1. Körmendi Kulturális Központ, Múzeum és Könyvtár alapító okiratának módosítása

Előterjesztő: **Bebes István** polgármester

Pályázat benyújtása hagyományosan megrendezendő települési rendezvényeken a környékhez köthető helyi és/vagy megyei értéktári elemek bemutatására Előterjesztő: **Bebes István** polgármester

1. Beszámoló lejárt határidejű határozatok végrehajtásáról

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

Bebes István elmondja, hogy május 25-én megbeszélést folytatott a Nemzeti Fejlesztési Minisztérium környezeti és energiahatékonysági operatív programokért felelős helyettes államtitkárával a KEHOP szennyvíz, az ivóvíz pályázatokról. Május 27-én részt vett a Vas Megyei Értéknapon, ünnepélyesen átadta az Értékőrző Tanúsítványokat. Május 28-án részt vett a Hősök Napja alkalmából rendezett városi ünnepségen. Május 30-án részt vett a Nyugat- dunántúli Regionális Hulladékgazdálkodási Önkormányzati Társulás ülésén, ahol a 2016. évi zárszámadás, beszámoló, tájékoztató a 2016. évi munkaterv végrehajtásáról és a 2017. évi munkatervről volt napirenden, részt vett a Körmend és Kistérsége Önkormányzati Társulás ülésén, ahol a 2016. évi költségvetési beszámoló, 2017. évi költségvetési határozat módosításának megtárgyalása, Szociális Szolgáltató és Információs Központ szakmai programja, SZMSZ-ének módosítása volt napirenden, valamint részt vett a Körmend és Mikrotérségi Köznevelési Társulás ülésén, ahol a 2016. évi költségvetési beszámoló, 2017. évi költségvetési határozat módosításának megtárgyalása, 2017/2018 nevelési évre óvodai beíratás tapasztalatai és indítható óvodai csoportok száma, Dr. Batthyányné Coreth Mária Óvoda és Bölcsőde intézményvezetői beszámolója volt napirenden. Június 4-én a Nemzeti Összetartozás Napi városi ünnepségen megemlékező beszédet tartott, koszorúzott, megköszöni az előkészítést, ugyanezen a napon a megyei felnőtt I. osztályú futball bajnokság aranyérmeit adta át a Körmend FC játékosainak. Június 8-án 90 éves szépkorút köszöntött, emléklapot adott át részére. Június 11-én részt vett Dr. Gyürki László pápai prelátus gyémántmiséjén, elismerését és gratulációját fejezi ki prelátus úrnak és köszöni neki azt a munkát amit az elmúlt évtizedekben tanúsított, a város iránti elkötelezettsége és munkája valamennyiük számára példaértékű kell, hogy legyen. Június 12-én tárgyalt a Budavári Ingatlanfejlesztő és Üzemeltető Nonprofit Kft. képviselőjével a Körmendi Batthyány- Strattmann-kastélyegyüttes fejlesztését, állagmegóvását célzó projekttel kapcsolatban, megbeszélést folytatott a Belügyminisztérium önkormányzati helyettes államtitkárával, aktualitások: ÖNHIKI, BM utak, ASP kapcsán. Június 13-án részt vett a városaink finn- magyar kapcsolatának évfordulója alkalmából érkezett finn vendégek kirándulásán, megköszöni az előkészítést, a munkát, nagyon szép program volt. Június 15-én megbeszélést folytatott a Terület- és Településfejlesztési Program (TOP) pályázatokkal kapcsolatban. Június 16-án részt vett a Körmendi Rendészeti Szakgimnázium kibocsátó ünnepségén, valamint az Olcsai- Kiss Zoltán Általános Iskola tanévzáró ünnepségén. Június 20-án megbeszélést folytatott a Miniszterelnökség Közigazgatás- és Közszolgáltatás-fejlesztés Operatív Programokért (KÖFOP) felelős kormánybiztosával és a kiemelt társadalmi ügyekért felelős helyettes államtitkárával, pályázatok, aktualitások kapcsán. Június 21-én egyeztetést folytatott a Klebelsberg Központ Szombathelyi Tankerületi Központ képviselőivel, tájékoztatást kért a körmendi intézményeket érintő átszervezésekről. Írásban még nem kapott tájékoztatást, de a Minisztérium és a KLIK is azt a változatot fogadta el, hogy a körmendi Somogyi Béla Általános Iskola tagintézményként fog tovább működni, megtartva identitását és szakmai programját. Ezzel kapcsolatban tagintézmény vezetői pályázat fog kiírásra kerülni. A másik két kérdésben – a gimnázium kérését, amit nem az önkormányzat fogalmazott meg, hiába is próbálják meg némelyek ezt érzékeltetni, valamint az Olcsai iskola kapcsán az eltérő tantervű intézményi feladatokat illetően - a javaslatot a Minisztérium támogatta.

Bebes István polgármester kéri a beszámoló elfogadását.

*A Képviselő-testület a beszámolót 11 igen, 1 tartózkodás mellett elfogadja.*

**2./ Helyi közösségi közlekedési támogatásra pályázat**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az adatokból látható, hogy kevesen veszik igénybe a helyi közlekedést, ennek ellenére annak biztosítására szükség van. A veszteség kiegyenlítésére a város minden évben nyújt be pályázatot, hiszen minden elfogadott és támogatott kérelem fontos a költségvetés számára.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**78/2017.(VI.22.) önkormányzati határozat**

Körmend város önkormányzati képviselő-testülete elhatározza, hogy pályázatot nyújt be a Magyarország 2017. évi költségvetéséről szóló 2016. évi XC. törvény 3. mellékletének 4. pontjában foglaltak alapján közzétett Pályázati Kírás alapján a helyi közösségi közlekedés támogatására, amelyhez a következőket nyilatkozza:

1.1 A helyi közösségi szolgáltatást 2017. január 1-étől december 31-ig folyamatosan fenntartja.

1.2. A helyi közlekedés működtetéséhez (folyamatos működtetéshez és eszközfenntartási ráfordításaihoz) valamint fejlesztéséhez 2016. évre vonatkozóan a kérelem benyújtásáig 6.576eFt nettó összegű, saját forrásból származó, vissza nem térítendő önkormányzati támogatást számolt el.

1.3. A szolgáltatóval pályázati eljárás útján kötötte meg az önkormányzat a közszolgáltatási szerződést.

**Felelős:** Bebes István polgármester

**Határidő:** a benyújtásra 2016. június 22.

**3./ Szociális Szolgáltató és Információs Központ 2016. évi tevékenységéről beszámoló megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy részletes anyagban számol be a testület előtt az intézmény. Kérdezi, hogy az intézmény részéről kívánja-e azt valaki kiegészíteni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását, megköszönik az intézmény munkáját.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**79/2017.(VI.22.) önkormányzati határozat**

Körmend város Önkormányzata Képviselő-testülete a Szociális Szolgáltató és Információs Központ 2016. évi tevékenységéről szóló részletes beszámolóját elfogadja, jóváhagyja.

**4./ Körmend város új településrendezési eszközeinek elfogadása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy 1,5 -2 éves munkán vannak túl ezzel az előterjesztéssel, most jutottak el oda, hogy az önkormányzat megalkothassa új rendeletét a helyi építési szabályokról. Sok egyeztetés előzte meg az új HÉSZ-t, ennek során településrészenként haladtak, felfedve minden olyan kérdést, ami az adott településrész szempontjából fontos. Az átfogó felülvizsgálat során vélemények érkeztek lakossági és vállalkozási részről is. Az új HÉSZ elfogadása azért is fontos, hogy indíthatóak legyenek a TOP pályázatok, ahol a szabályzathoz való illeszkedést szintén meg kell teremteni. Területek esetében elővásárlási jogot javasolnak alapítani: a volt sajtgyár területe, a vasút melletti malom épülete, és az M8 elkerülő melletti területek. Az elővásárlási jog csak egy lehetőség, ez alapján meg kell keresni értékesítés előtt az önkormányzatot, így az önkormányzat megismerheti az értékesítések szándékát és célját, és dönthet arról, hogy él-e a jogával vagy sem. Megköszöni a szakbizottság munkáját és kéri a testületet, hogy zárja le a hosszú munkát, és hagyja jóvá az új helyi építési szabályzatot. Előrevetíti, hogy a Vízügyi Igazgatóság már most jelezte, hogy saját projektje érdekében az új HÉSZ-t is módosítani kell, de ezt olyan későn jelezték, és olyan átfogó kérdéskört érint, ami miatt azt már nem lehetett időben megtárgyalni, de testület elé fog kerülni hamarosan.

Auer Miklós képviselő testületi tag elmondja, hogy elég volt az anyagot elolvasni, hát még leírni. Az előterjesztés 4. oldalán a 14. pontban szereplő tájidegen növényekkel mi lesz, hiszen valóban nagyon sok van belőlük. A 23. oldalon az M8-as gyorsforgalmi út külterületi autópályának van feltűntetve, azt lehetett olvasni, hogy 2x1 pálya fog megvalósulni. Akkor ez most autópálya, autóút vagy közönséges főútvonal lesz, van-e ennek jelentősége a HÉSZ szempontjából? A 26. oldal felsorolja a régészeti értékeket, a helyrajzi számokban nem találta meg a volt autóbusz pályaudvart. Kérdezi, hogy az is benne szerepel-e, csak ő nem találja. A Mónus Illés utcában lévő hatkerekes vízimalmot, illetve a huszárlaktanyát sem találja, kérdezi, hogy ezeket nem lehetne-e védetté nyilvánítani. a 34. oldalon a Rákóczi Ferenc utca 57. szám alatti éttermet kívánja védettség alá helyezni, véleménye szerint az 53. és 55. számoknak is be kellett volna kerülni, különösen az 55. számnak, hiszen az régészeti terület. Kérdezi, hogy ezek miért maradtak ki, vagy nem fontosak.

Dr. Stepics Anita jegyző elmondja, hogy a tájidegen fajok meghatározása csak fordítottan lehetséges, egy hatalmas felsorolás kellene a függelékbe a tájidegen növényfajok meghatározásához, ebben kertész fogja segíteni a munkát. Eleve tiltva van a tájidegen fajok telepítése, irtásukat az élet fogja megoldani. Az M8-al kapcsolatban elmondja, hogy HÉSZ szempontjából nincs jelentősége, az út minősítése irreleváns. A függelékkel kapcsolatban elmondja, hogy semmi újat nem tettek bele a testület korábbi rendeletéhez képest, a régit emelték be ide, hogy az építéshatóság munkáját segítsék ezzel, hiszen egyben lesz az anyag. Amiket képviselő úr elmondott, azok már a rendelet alkotásakor kimaradtak. Ahogy elhangzott, lesz felülvizsgálat, ekkor megpróbálják a képviselő úr által elmondottakat kezelni.

Bebes István polgármester elmondja, hogy voltak olyan kezdeményezések, amelyek azt célozták meg, hogy egy olyan gyorsforgalmi út kialakítására kerüljön sor, ami véleményük szerint sokkal jobban kezelné az itt lévő forgalmi problémákat. Akkor elhangzottak pro és kontra vélemények, a lényeg az volt, hogy minél előbb készüljön el mind az elkerülő út, mind pedig a gyorsforgalmi út. A jelenlegi állapot a 2x1 sávos gyorsforgalmi utat feltételezi, ami bizonyos mértékig kezeli az itt lévő feladatokat, ugyanakkor azzal tisztában kell lenni, ha itt a forgalom növekedés megvalósul – ezt előre nem lehet látni, a NIF Zrt. szerint nincsenek olyan adatok, amik ezt igazolni tudnák, ő azonban ezt másképp látja - akkor a 2x2 sávosra átépítést meg kell tenni.

Tompa László képviselő-testületi tag kéri a 34. oldalon a Bem János utcát Bem József utcára javítani. A 39. oldalon a fafajok felsorolásánál a Platán fát kéri beemelni, hiszen az Körmend jelképe és őshonos fa is egyben.

Dr. Stepics Anita jegyző elmondja, hogy a település tervező kertészérnöke határozta meg az őshonos fákat, ezt vele kell egyeztetni, hogy ez beilleszthető-e. A következő körben erre figyelni fognak.

Auer Miklós képviselő-testületi tag elmondja, hogy a Fő téren legalább kettő tiszafa, Taxus Baccata van, ami 2000 évig elél, 15-20 méterre nő meg. Botanikus véleményét ki kell kérni, hogy alkalmasak-e a védettségre, ez a fa 2011-ben az év fája volt.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen elfogadja, és a következő határozatot hozza:

**80/2017.(VI.22.) önkormányzati határozat**

1. Körmend Város Önkormányzat Képviselő-testülete a 38/2016.(III.31.), a 141/2016.(X.27.), továbbá a 16/2017.(II.28.) és a 17/2017.(II.28.) számú határozatokkal megfogalmazott településfejlesztési döntések figyelembevételével a véleményezési eljárás lefolytatását követően, az állami főépítész hozzájárulásával Körmend Város településszerkezeti tervét az alábbi mellékletekkel hagyja jóvá:   
     
   településszerkezeti tervlap 1. számú melléklet   
     
   szerkezeti terv leírása2. számú melléklet   
     
   változások ütemezése3. számú melléklet   
     
   településrendezési tervvel való összhang igazolása 4. számú melléklet   
     
   biológiai aktivitásérték számítása5. számú melléklet   
     
   Felelős: Bebes István polgármester
2. Körmend város Önkormányzata Képviselő-testülete úgy dönt, hogy él az 1997. évi LXXVIII. törvény 25.§ (1) bekezdésében biztosított jogával, és ennek megfelelően elővásárlási jogot alapít az alábbi ingatlanokra az alábbi településrendezési célok megvalósulása érdekében:

|  |  |  |
| --- | --- | --- |
| **Helyrajzi szám** | **Cél** | § |
| 0286/22 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 661 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 0309/5; 0309/6 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 3536/2 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 12 igen elfogadja, és a következő rendeletet alkotja:

**11/2017.(VI.223.) önkormányzati rendelet**

Körmend Város Önkormányzatának Körmend Város Építési szabályzatáról

**5./ ADA Kft. körmendi beruházása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmend egyik legrégebbi és legnagyobb munkáltatója az ADA Hungária Kft. A cég beruházásba kezd, amelyhez a Kormánytól és az önkormányzattól is partnerséget kérnek. A beruházáshoz a cég területet is vásárolt Körmenden, és közvetítésükkel tervezési szolgáltatást rendelt meg az útcsatlakozások kiépítését illetően. A beruházás természetesen iparűzési adóbevétel növekedéssel és munkahelyteremtéssel is együtt jár. A bővítés során kulcsfontosságú az útcsatlakozás megléte. Ezt a cég a 8-as útról kívánja elérni az újonnan megvásárolt telephelyrész tekintetében. Korábban csak egy bejáratról volt szó, de a logisztikai tevékenység megerősítésével napi 30-40 kamion forgalma van a cégnek, ezért a külön bejárat kérdése indokolt. A többféle változat közül a kettes variáció rejtett lecsatlakozást tenne lehetővé, ehhez kérte a cég a beruházást ösztönző támogatás segítését. A letelepedés óta nem éltek ilyen jellegű kérelmekkel, viszont szeretnék, hogy ha ezt az önkormányzat partnerségi viszonyban meg tudná tenni. Kéri a testületet, hogy partnerségét kifejezve támogatólag álljon a kérelem mellé, és ezzel segítse elő az újabb munkahelyek létrejöttét a városban. Az elmúlt évtizedekben pont a partnerség hiánya miatt nem került sor bővítésre.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag elmondja, hogy az előterjesztésben olvasható, hogy stabilan 600 fő fölött volt a foglalkoztatottak száma a cégnél. Bár szűkös az önkormányzat költségvetése, mégis a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**81/2017.(VI.22.) önkormányzati határozat**

Körmend város Önkormányzata Képviselő-testülete megismerte az ADA Hungária Bútorgyártó Kft. kérelmét a körmendi gyáregységet érintő fejlesztési elképzeléseihez kapcsolódóan. A Képviselő-testület üdvözli a körmendi beruházási szándékot, és úgy dönt, hogy az ADA Hungária Bútorgyártó Kft. részére egyedi, beruházást ösztönző támogatást biztosít elsődlegesen a körmendi fejlesztési terület közúti csatlakozásának kiépítéséhez kapcsolódóan 10.000.000 Ft. összegben, mely támogatást az Önkormányzat 2018. évi költségvetése terhére biztosítja. A Képviselő-testület felhatalmazza a polgármestert arra, hogy a beruházási támogatásról szóló szerződést az ADA Hungária Bútorgyártó Kft.-vel megkösse a Támogatásokat Vizsgáló Iroda jóváhagyását követően.

**6./ GINOP-konzorciumi megállapodás megkötése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a körmendi kastélyfejlesztést célzó, a Magyar Állam tulajdonában álló Budavári Kft-vel közösen benyújtott pályázatról tavaly év végén döntött a testület. Az eltelt időszakban elbírálták a pályázatot, és az támogatást nyert el 1,5 milliárd forint összegben. Ezt az elnyert támogatást egészíti ki további 1,7 milliárd forint összegű saját forrás, mivel a kastély főépületének felújítása csak így valósítható meg. Ehhez szükséges a megállapodás megkötése.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Tompa László képviselő-testületi tag elmondja, hogy a szavazás során tartózkodni fog, mert az előterjesztés kapcsán több kérdése merült fel.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**82/2017.(VI.22.) önkormányzati határozat**

Körmend város Önkormányzata Képviselő-testülete megismerte az Önkormányzat - Batthyany Örökségközpont Nonprofit Kft – és a Budavári Ingatlanfejlesztő és Üzemeltető Nonprofit Kft. között kötendő, „**A körmendi Batthyány–Strattmann-kastély turisztikai célú fejlesztése”** címmel benyújtott**, a** GINOP-7.1.1–15 kódszámú„Nemzeti Kastély- és Várprogram turisztikai célú fejlesztéseinek támogatása projekt keretében megvalósuló fejlesztéshez kapcsolódó konzorciumi megállapodást, és felhatalmazza a Polgármestert, valamint a Batthyany Örökségközpont Nonprofit Kft. ügyvezetőjét a megállapodás megkötésére, illetve a projekt megvalósítása során szükséges egyéb megállapodások (menedzsment szerződések, ajánlatkérések, ajánlatkérést követő szerződések) megkötésére és jognyilatkozatok megtételére.

A Képviselő-testület megbízza a Batthyany Örökségközpont Nonprofit Kft. ügyvezetőjét azzal, hogy a kivitelezést megelőző közbeszerzési eljárást –akkreditált közbeszerzési tanácsadó igénybevételével – bonyolítsa le, s az eljárás alapján a legkedvezőbb ajánlatot tevő vállalkozóval a szerződést kösse meg. A Képviselő-testület megbízza a Polgármestert és a Batthyany Örökségközpont Nonprofit Kft. ügyvezetőjét azzal, hogy a projekt megvalósítása során az Önkormányzatra és a Batthyany Örökségközpont Nonprofit Kft.-re eső feladatok teljesítése során eljárjanak, az előkészítéseket követően a szükséges nyilatkozatokat megtegyék, és szerződéseket megkössék azzal, hogy a projekt előrehaladásáról a Képviselő-testületet tájékoztatni kell.

**7./ A TOP.2.1.1-16 kódszámú „Barnamezős területek rehabilitációja” című pályázati**

**felhívással kapcsolatos döntések meghozatala**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a barnamezős beruházásokra Vas megye nem kapott forráskeretet, majd sikeres lobbitevékenység nyomán elérték azt, hogy sikerült forrást biztosítani e fejlesztési célokra. Logikus, hogy ők szeretnék ezt a pályázatot benyújtani és megnyerni. Amennyiben a kastély főépületének felújítása megtörténik, úgy a cipőgyári épületek – elhanyagolt, problémák halmazát veti fel - lebontásra kerüljenek, így egy megfelelő rendezvény tér kialakítására lenne lehetőség. A kastély fejlesztést kidolgozó emberek ezt már megmutatták a testületnek közmeghallgatás keretében.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását. Elmondja, hogy az intézményvezetőtől megtudták azt, hogy ez pillanatnyilag raktárként funkcionál, ezért el kell gondolkodni azon, hogy azt a rengeteg dolgot hová fogják áthelyezni.

Bebes István polgármester elmondja, hogy maga a cél és a terv fontos része annak, hogy a kastélyt nem csak belül, hanem kívül is megfelelő programokkal lássák el. Van épület, ahova ezeket át lehet helyezni, a hasznosítását illetően körül kell nézni.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**83/2017.(VI.22.) önkormányzati határozat**

Körmend Város Önkormányzatának Képviselő-testülete

* pályázatot kíván benyújtani a „Barnamezős területek rehabilitációja” című TOP-2.1.1-16 kódszámú pályázati felhívásra, 200 millió forint vissza nem térítendő pályázati támogatásra.
* felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: 2017. augusztus 31. – a pályázat beadása

**8./ Pályázat benyújtása közművelődési érdekeltségnövelő támogatásra.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben visszatérő pályázati lehetőségről van szó. Igaz, hogy mindig csak töredékét kapják a benyújtott igénynek. Most a töredékét nyújtják be a korábbi időszakoknak, és meglátják, hogy közelebb lesz-e a döntés a megoldáshoz. A Művelődési Központ világításának korszerűsítésére nagyon nagy szükség van, nyertesség esetén az önerőt a költségvetésből biztosítani kell.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatot hozza:

**84/2017.(VI.22.) önkormányzati határozat**

Körmend Város Önkormányzata Képviselő-testülete

1. **támogatja, hogy** az emberi erőforrások minisztere által, **közművelődési érdekeltségnövelő támogatásra** kiírt felhívásra Körmend Város Önkormányzata támogatási kérelmet nyújtson be.
2. kijelenti, hogy a pályázathoz szükséges **bruttó 350 000 Ft önerő** a 2017. évi költségvetésben a gazdálkodási tartalék terhére biztosított.
3. felhatalmazza a polgármestert, hogy a pályázattal kapcsolatban felmerülő dokumentumokat aláírja.

Felelős: polgármester

Határidő: 2017. június 23. – a pályázat beadási határideje

**9./ Körmendi városi sporttelep centerpályának világítás kiépítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az MLSZ biztosít lehetőséget arra, hogy futballpályák világítása valósuljon meg, Vas megyében 3 pálya jöhet szóba, Körmend is felkérést kapott a pályázat benyújtására. A klub igyekszik a lehető legjobb körülmények között működni, a kiszolgálás szempontjából is fontos a centerpálya megvilágítása. A pályázat önerőt igényel, amit azonban csak a jövő évi költségvetés terhére tud az önkormányzat felelősségteljesen vállalni. Ezt elmondták az MLSZ vezetőségének is.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását. A saját véleménye pedig az, hogy minden sportegyesületet segíteni kell, hiszen Körmend Város Önkormányzat tulajdonának az értékét növelik.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**85/2017.(VI.22.) önkormányzati határozat**

Körmend város Önkormányzata Képviselő-testülete a körmendi városi sporttelep centerpályáján történő mérkőzésszintű világításának kiépítését támogatja, a pályázaton részt kíván venni. A fejlesztés megvalósításának önrészét, azaz 10.744.200 Ft összeget a 2018. évi költségvetésének terhére biztosítja. A polgármestert a benyújtáshoz szükséges dokumentumok aláírására és az előkészítő feladatok elvégeztetésére felhatalmazza.

Felelős: Bebes István polgármester

Határidő: 2017. június 23.

**10./ Ingatlanértékesítés lehetőségének megteremtése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az előterjesztés az 1612/5 hrsz.-ú ingatlanról szól, ott kér egy ingatlanrész értékesítési lehetőséget a testülettől. A bérlők kérésére van az előterjesztés napirenden, mivel ők a bérlet helyett a vételben is gondolkodnának. A szóban lévő területrész más számára nem is hasznosítható, csak a bérlők számára a megfelelő parkolás miatt.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**86/2017.(VI.22.) önkormányzati határozat**

Körmend város Önkormányzata Képviselő-testülete jóváhagyja azt, hogy a körmendi 1612/5 hrsz-ú, 3023 m2 területű, kivett beépítetlen terület megnevezésű, önkormányzati tulajdont képező ingatlannak azon részei, amit bérleti szerződés alapján jelenleg az 1612/2 hrsz-ú, 1612/1 hrsz-ú és 1612/4 hrsz-ú ingatlanok tulajdonosai használnak, értékesítésre kerüljön telekalakítással a bérlők részére az alábbi feltételekkel:

* a telekalakítás költségeit a vevők viselik
* az értékesítésre csak szakértő által készített ingatlan értékbecslés alapján kerülhet sor, amely során a vételár nem lehet kevesebb a szakértői értékbecslésben meghatározott értékhez képest
* a vételárat a vevők egyösszegben, a szerződéskötést követő 30 napon belül kötelesek megfizetni az eladó Önkormányzat részére.

A Képviselő-testület felhatalmazza a polgármestert arra, hogy ezen feltételekkel az Önkormányzat nevében a bérlőkkel a tárgyalásokat lefolytassa, és velük az adásvételi szerződést megkösse.

**11./ Körmendi Kulturális Központ, Múzeum és Könyvtár alapító okiratának módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a vadászlak felújításával ismét új színtérrel bővült a körmendi kiállítóhelyek köre, amit azonban az intézmény alapító okiratában is nevesíteni kell. Így készült el az előterjesztés, mely átvezeti ezt a változást az alapító okiraton.

Auer Miklós képviselő-testületi tag kérdezi, hogy az alapító okirat módosítása miatt nem kellene-e az SZMSZ-üket is módosítani, illetve, hogy amikor a beszámoló készült, akkor szakember hiányról volt szó, a működtetés során nem lesz-e ebből probléma.

Dr. Stepics Anita jegyző elmondja, hogy az intézmény SZMSZ-ében kell módosítani, joghatása akkor lesz, az alapító okiratban átmegy a módosítás, véleménye szerint az önkormányzat testületének SZMSZ-ben ezt nem kell módosítani.

Hadnagyné Vörös Márta intézményvezető elmondja, hogy valóban küzdenek személyi problémákkal, de törekednek ezek orvoslására. Mivel a Vadászlak nem önálló intézményként, hanem a múzeum egység telephelyeként jön létre, ezért a múzeumra vonatkozó – nemrégiben módosított - törvény alapján nem szükséges külön múzeológus, illetve szakemberek hada, hanem teremőrök, és bemutató személyzet szükséges, amit egyrészt saját személyzetből tudnak megoldani, másrészt éppen most történik a megváltozott munkaképességűek rehabilitációs foglalkoztatásának az előkészítése, akik ebben segítségükre tudnak lenni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslatok elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslatok elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**87/2017.(VI.22.) önkormányzati határozat**

1. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár alapító okiratát módosító okiratot, és azt jóváhagyja.
2. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár egységes szerkezetű alapító okiratát, és azt jóváhagyja.

Felelős: jegyző MÁK előtti eljárásért

Határidő: 60 nap az eljárás befejezésére

**12./ Pályázat benyújtása hagyományosan megrendezendő települési rendezvényeken a környékhez köthető helyi és/vagy megyei értéktári elemek bemutatására**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Művelődési Központ javaslatára került az előterjesztés a képviselők elé. Önerőt nem igénylő pályázatról van szó.

Auer Miklós képviselő-testületi tag kérdezi, hogy az adatlaphoz hol lehet hozzáférni.

Bebes István polgármester elmondja, hogy az intézmény pályázik a Hungaricum Bizottság által kiírt pályázatra.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen elfogadja, és a következő határozatot hozza:

**88/2017.(VI.22.) önkormányzati határozat**

Körmend Város Önkormányzata Képviselő-testülete

1. támogatja, hogy a földművelésügyi miniszter által kiírt nemzeti értékek és hungarikumok népszerűsítésének támogatására kiírt pályázati felhívásra a Körmendi Kulturális Központ, Múzeum és Könyvtár támogatási kérelmet nyújtson be.
2. felhatalmazza az intézmény igazgatóját, hogy a pályázattal kapcsolatos dokumentációt előkészítse és benyújtsa.

**13./ Beszámoló lejárt határidejű határozatok végrehajtásáról**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslatok elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**89/2017.(VI.22.) önkormányzati határozat**

Körmend város Önkormányzata Képviselő-testülete a lejárt határidejű határozatok (2016. december – 2017. május) végrehajtásáról szóló beszámolót tudomásul veszi.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Auer Miklós, Tompa László és Bán Miklós képviselő-testületi tagok az interpellációra kapott választ elfogadják.

Bebes István polgármester elmondja, hogy a Markusovszky Kórháztól megkapta a tájékoztatást a laborral kapcsoltban, melyet most fel fog olvasni. Elmondja, hogy kétszer írt a kórháznak, először 2017. március 1-én, majd május 29-én.

Tisztelt Polgármester Úr!

Május 29-én keltezett, a körmendi betegellátás laboratóriumi

aspektusaival kapcsolatos levelére az alábbiakat tudom válaszolni.

A körmendi laboratóriumi részleget nem szüntettük meg!

Kórházunk Központi Laboratóriumának körmendi részlegében valóban

változások történtek. Munkánkban, a betegellátásban a legfontosabb vezérelv

a betegbiztonság, ezért a Központi Laboratórium részlegei közötti

munkamegosztást megváltoztattuk.

A vérvételek továbbra is Körmenden történnek. Az elektív laboratóriumi

vizsgálatokat Szombathelyen végezzük, ahol az szakmai és gazdasági

szempontból is racionális. A sürgősséggel szükséges laboratóriumi

vizsgálatok elvégzésére továbbra is Körmenden van lehetőség. Fontos

szempontnak tartom, hogy tettük mindezt az egészségügyi kormányzat

centralizációs törekvéseivel teljes összhangban!

Az is tény továbbá, hogy mindezen változásokból a körmendi polgárok,

a laboratóriumi szakellátást igénybe vevő páciensek semmit sem érzékelnek. A

laboratóriumi vizsgálatok eredményét illetően időben késedelem sincs. A

fentiekből következően a laboratóriumi szakellátás színvonala javult! A

hozzánk is eljutott vélemények alapján, a körmendiek az átszervezett

vérvételi rendszerrel is nagyon meg vannak elégedve!

A dolgozói létszámot illetően biztosíthatom Polgármester urat, hogy

létszámleépítést nem tervezünk.

Tisztelettel:

Dr. Nagy Lajos

főigazgató

Bebes István elmondja, hogy az állam megteremtett egy rendszert, amiről természetesen lehet véleményt alkotni, ez mindenkinek a szíve joga. Az, hogy a kórház fenntartása a lehető legjobban valósuljon meg, za állam felelőssége. Ők megteszik a véleményalkotást, a fenntartásban azonban nekik kell helytállni.

**Interpellációk:**

Geosics László képviselő-testületi tag elmondja, hogy a Bartók lakótelep 15. és 19. épületek között több beugró parkoló került kialakításra. Az ott lakók megkeresték őt azzal a kéréssel, hogy ezek a parkolók kerüljenek felfestésre, így szabályosan, sokkal több autó tudna leparkolni.

Szabó Ferenc képviselő-testületi tag elmondja, hogy a Kossuth Lajos és Deák Ferenc utca közötti kosárlabda pályát az ott lakók teljes mértékben parkolónak használják. A műszaki irodával született egy elvi döntés, ami arról szólt, hogy a pálya fele része játszótér marad, a másik fele pedig parkoló. Ha már született egy mindenkinek megfelelő elvi döntés, akkor az ott lakók kérik, hogy a parkolóban kavicsozás, kátyúzás történjen meg. Természetes megköszöni az eddig tett intézkedést is.

Tompa László képviselő-testületi tag elmondja, hogy a Bercsényi utca 64. szám előtt kiégett egy lámpa, az ott lakó idős emberek kérték tőle a jelzést. A minisztérium nem fogadta el a önkormányzat kérését az iskolákkal kapcsolatban, kérdezi, hogy a pedagógiai szakszolgálat jelenleg két helyen működik, szeretnének a Hunyadi útra költözni, egy helyen működni, van-e erre lehetőség. Tisztelettel meghívja Körmend Város Önkormányzatát és a kedves televízió nézőket a 2017. június 27-én, kedden 18:00 órakor egy megemlékezésre a körmendi Holokauszt elhurcolt, illetve meghalt 208 mártírjára emlékeznek egy néma fejbólintással.

Bebes István polgármester elmondja, hogy a KLIK olyan döntést hozott, amelyet az önkormányzat a későbbiekben igyekezett elfogadni, mint végleges megoldást. Körmend városának is figyelembe kellett venni az intézmény érdekeit, ez volt az Olcsai iskola és a gimnázium kérése is. A pedagógia szakszolgálattal kapcsolatban elmondja, hogy – nem körmendi intézmény – személy szerint se, de az ott lévő intézmény részeik okán sem tudja támogatni azt, hogy egy intézménybe és a Hunyadi utcára költözzenek. Már csak azért sem, mert azzal az épülettel terveik vannak, a körmendi fúvószenekar most nyújt be pályázatot annak egy részével kapcsolatosan, így lehetőség lesz megfelelő élettér biztosítására. Mivel a szociális ellátás feladata is további bővítéseket tesz szükségessé, ezért ennek az épületnek más jellegű hasznosítása is szükségessé válhat. A meghívásban lát némi érdekességet, azt képviselő úr is tudja, hogy Körmend Város Önkormányzatának az ünnepek és események kapcsán van olyan döntése, amely városi eseményeket jelöl meg, amelyen az önkormányzat hivatalosan, eseményszerűen részt vesz. Képviselő úr ezt az értesítést úgy küldi ki, mint önkormányzati képviselő. Ez problémát jelent, ugyanis azt próbálja meg érzékeltetni, hogy az önkormányzat részéről érkezik az értesítés. Az ő olvasatában ez egy egyéni kezdeményezés Tompa László képviselő úr részéről, amit tudomásul vesz, de ugye önkormányzati képviselőként és önkormányzatként Körmend város polgármestere vagy az azt képviselő intézmény vezetője - aki nyilván megbízott ezekkel a feladatokkal - hivatott. Egy ilyen meghívót megfogalmazásakor Tompa László a meghívó, és így minden a helyére kerül. Ez félreértéseknek adhat okot, ezért kéri, hogy erre a jövőben figyeljen oda képviselő úr.

Auer Miklós képviselő-testületi tag elmondja, hogy a lomtalanítás után szemét maradt a Legény utcai utolsó garázssornál, valamint a Somogyi utcánál a vasúti átjáró előtt. A Vida József utcában nagyon szép az épület, de sajnos ott maradt egy négykerekű kuka, ami minden nap tele van, aminek a sétáló utcában egyáltalán nincs helye. 2016. novemberében két úrral áttekintették Körmend közlekedési lámpáit, papíron azt tökéletesnek minősítették. Ezt el is mondta az őt megállító embereknek. 2017. júniusában ez így nem jó, az lenne a kérés, hogy ezek az urak szánjanak Körmendre néhány órát, de ne a dossziét hozzák el, amiben le van írva, hogy hogy működik a lámparendszer, hanem egy kisszéket, üljenek le a Rákóczi-Munkácsy saroknál, a Rákóczi-Deák saroknál, a Rákóczi-Kossuth saroknál és a Rákóczi-Batthyány saroknál, töltsenek el ott egy-egy órát, és akkor megtapasztalhatják, hogy az elmélet és a gyakorlat között mi a különbség. Ennek a tanulmánynak a végén kérik beállítani a lámpákat. A régi Rába-hídon továbbra is kamionok járnak, ha tetszik, ha nem, sajnos kettesével, a magasság-korlátozást – szakemberek bevonásával – meg kellene fontolni. A képviselőtársa által – megfelezett kosárlabda pálya – elmondottakhoz annyit tenne hozzá, hogy – mint azt Dr. Hadnagy Ádám tette – össze kell hívni egy lakossági fórumot, mert az ott lakók nagy része zöldövezeti lakásárban vette meg a lakást akkor még nem volt játszótér, kosárpalánk.

Bebes István polgármester elmondja, hogy fontos ennek – a közösségi akarat tükrözésével – rendezése. A Vida József utcai kuka rendezésére megkéri a városgondnokságot. A közút fele megfogalmazásra kerülhet egy levél, bár más ügyekben is értetlenül állnak a kéréseik előtt.

Szabó Ferenc képviselő-testületi tag elmondja, hogy az általa elmondottakat Takács Zoltán, 6 társasház közös képviselőjének írásos beadványa alapján tette meg.

További kérdés, vélemény nem hangzik el. Bebes István polgármester a Képviselő-testület ülését 15 óra 13 perckor bezárja.

K. m. f.

Bebes István dr. Stepics Anita

polgármester jegyző